recursal/SuperWikiNEXT-32B huggingface dataset:
ரூபிக்ஸ் கியூப்
ரூபிக்ஸ் கியூப்
**ரூபிக்கின் கனசதுரம்** (ரூபிக்ஸ் கியூப், Rubik's Cube) அங்கேரிய சிற்பியும், கட்டிடக்கலைப் பேராசிரியருமான ஏர்னோ ரூபிக் என்பவரால் 1974ல் கண்டுபிடிக்கப்பட்ட, ஒரு பொறிமுறைப் புதிர் ஆகும். இதன் ஒவ்வொரு பக்கத்திலும் ஒன்பது சிறு சதுரங்கள், ஆறு வித்தியாசமான வண்ணங்களால் இது உருவாக்கப்பட்டது. பொதுவாக இதில் வெள்ளை வண்ணத்தின் எதிர்ப்பக்கம் மஞ்சள் வன்ணமும், நீல வண்ணத்தின் எதிர்ப்பக்கம் பச்சை வண்ணமும், சிகப்பு வண்ணத்தின் எதிர்ப்பக்கம் ஆரஞ்சு வண்ணமும் அமைந்திருக்கும்.

தற்போதைய ரூபிக்ஸ் க்யூபின் வண்ண அமைப்பு
தொடக்கத்தில் இது மேஜிக் கியூப் என்றே அழைக்கப்பட்டது. பிறகு 1980-ம் ஆண்டில் ‘ரூபிக்ஸ் கியூப்’ எனப் பெயர் மாற்றப்பட்டது. ஜனவரி 2009 வரை 35 கோடிக்கு மேற்பட்ட ரூபிக் கியூப்புகள் உலகம் முழுதும் விற்பனையாகியிருக்குமென மதிப்பிடப்பட்டுள்ளது. இதுவே உலகிலேயே மிக அதிக அளவில் விற்பனையாகியுள்ள புதிர் விளையாட்டும் பொம்மைப் பொருளுமாகும்.
ஹங்கேரியில் 1982 ஆம் ஆண்டு முதன்முதலாக ரூபிக் விளையாட்டுப் போட்டிகள் நடைபெற்றன. இதில் அமெரிக்காவைச் சேர்ந்த மின்ஹதாய் என்பவர் 22.95 நொடிகளில் ரூபிக் கியூபுக்குத் தீர்வு கண்டு சாதனை படைத்தார்.

2003 ஆம் ஆண்டிலிருந்து ஹங்கேரியில் தொடர்ச்சியாக உலக ரூபிக் வாகையர் போட்டிகளை ரூபிக் நிறுவனம் நடத்தி வருகிறது. 2007-ம் ஆண்டு பிரான்ஸ் நாட்டைச் சேர்ந்த திபாட் ஜாக்னாட் என்பவர் ரூபி புதிரைச் சரி செய்து புதிய உலகச் சாதனை செய்தார். 10 வினாடிகளுக்கும் குறைவான நேரத்தில் (9.86 நொடிகள்) இந்தச் சாதனையைப் படைத்தார்.
1980-களில் ரூபிக் கியூப் பிரபலத்தின் உச்சத்தை எட்டியது. இதன் வெளியீட்டுக்குச் சற்றுப் பின்னர், Rubik's Revenge, ஒரு 4 x 4 x 4 பதிப்பு உட்பட இதையொத்த புதிர்கள் பல ரூபிக்கினாலும் பிறராலும் வெளியிடப்பட்டன. 2 x 2 x 2 மற்றும் 5 x 5 x 5 அளவுக் குற்றிகளும் வெளியிடப்பட்டன. அவை முறையே சட்டைப்பைக் குற்றி, பேராசிரியருடைய குற்றி என அறியப்பட்டன. பிரமிட் வடிவ பிரமிங்க்ஸ் ™, போன்ற பல்வேறுவடிவங்களிலும் கூட இவை வெளிவந்தன.

"Rubik's Cube" செவன் டவுன்சு லிட். இன் வணிகக்குறியாகும். ஏர்னோ ரூபிக், இதன் இயங்கு முறைக்கான உரிமத்தைப் பெற்றுள்ளார்.

மேற்கோள்கள்
-----------

1. ↑  Daintith, John (1994). *A Biographical Encyclopedia of Scientists*. Bristol: Institute of Physics Pub. பக். 771. பன்னாட்டுத் தரப்புத்தக எண்:0-7503-0287-9.
2. ↑  William Lee Adams (2009-01-28). "The Rubik's Cube: A Puzzling Success". *டைம்*. Archived from the original on 2013-08-26.. பார்த்த நாள்: 2009-02-05.
3. ↑  Alastair Jamieson (2009-01-31). "Rubik's Cube inventor is back with Rubik's 360". *த டெயிலி டெலிகிராப்* (London).. பார்த்த நாள்: 2009-02-05.
4. ↑  "eGames, Mindscape Put International Twist On Rubik's Cube PC Game". *Reuters*. 2008-02-06. Archived from the original on 2009-07-19.. பார்த்த நாள்: 2009-02-06.
5. ↑  Marshall, Ray. Squaring up to the Rubchallenge. *icNewcastle*. Retrieved August 15, 2005.
6. ↑  "Rubik's Cube 25 years on: crazy toys, crazy times". *The Independent* (London). 2007-08-16. Archived from the original on 2015-09-25.. பார்த்த நாள்: 2009-02-06.
7. ↑  "ரூபிக் புதிரைக் கண்டுபிடித்தது யார்?". தி இந்து (தமிழ்). 1 சூன் 2016. 2 சூன் 2016 அன்று பார்க்கப்பட்டது.

வெளி இணைப்புகள்
---------------

* உலகப் புகழ் "ரூபிக்"
**கோல்** (*Khol*) என்பது வட மற்றும் கிழக்கு இந்தியாவில் பக்தி இசையுடன் இணைந்து பயன்படுத்தப்படும் ஒரு சுடுமண்ணாலான இரண்டு பக்க முரசாகும். இது **மிருதங்கம்** என்றும் அழைக்கப்படுகிறது ( மிருதங்கத்துடன் குழப்பக்கூடாது). இது இந்திய மாநிலங்களான மேற்கு வங்காளம், அசாம் மற்றும் மணிப்பூர் ஆகிய மாநிலங்களில் இருந்து உருவானது. இரு கைகளின் உள்ளங்கைகள் மற்றும் விரல்களால் இது வாசிக்கப்படுகிறது.

விளக்கம்
--------

நாட்டிய சாஸ்திரத்தில் விவரிக்கப்பட்டுள்ளபடி, கோல் பண்டைய *கோபுச்சா* வடிவ முரசினை ஒத்ததாகக் கருதப்படுகிறது.இதன் வலது முகம் அதிக சுருதியைக் கொண்டுள்ளது. மேலும் உலோக ஒலியை உருவாக்குகிறது, அதே சமயம் இடது முகம் குறைந்த ஒலியை உருவாக்குகிறது. பெரிய பக்கத்தை ஈரப்பதத்துடன் சரிசெய்யலாம். ஈரப்பதமான நாளில், பெரிய பக்கம் தளர்ந்து, குறைந்த ஒலியை உருவாக்கி அதிர்வுறும். வறண்ட வானிலை நாளின் போது பக்கமானது இறுக்கமடைகிறது. இது அதிக ஒலியை உருவாக்குகிறது. இசைக்கருவி வாசிப்பவர்கள் தங்கள் கருவிகளில் போதுமான அளவு குறைந்த ஒலியை உருவாக்கவில்லை என உணர்ந்தால் அவர்கள் தங்கள் விரலில் சிறிது தண்ணீரைத் தடவி, பெரிய பக்கத்தின் விளிம்பில் பரப்புவார்கள்.

வரலாறு
------

கோல் தோற்றம் பற்றி பல வரலாறுகள் உள்ளன. வடகிழக்கு இந்தியாவில் பல்வேறு வகையான கோல் கருவி கிடைக்கிறது. ஒடிசா, மணிப்பூர், வங்காளம் மற்றும் அசாம் ஆகிய மாநிலங்களில் பொதுவாக வெவ்வேறு வடிவங்களில் காணப்படுகின்றன. அசாமிய பாலிமத் சங்கர்தேவ் மரத்தால் செய்யப்பட்ட கோலை உருவாக்கினார்.

ஒடிசாவில் உள்ள ஒவ்வொரு விஷ்ணு (ஜெகன்நாத், ராதா கிருஷ்ணர்) கோவிலிலும் ஆரத்தி சடங்குகளின் போது இந்த கருவி இசைக்கப்படுகிறது. சண்டிதாசர், கோவிந்ததாசர் மற்றும் ஞானதாசர் போன்ற இடைக்கால கவிஞர்களின் ஒடியா, பெங்காலி கீர்த்தனைகளுடன் பறை பயன்படுத்தப்படுகிறது. இது ஒன்பது இந்திய பாரம்பரிய நடனங்களில் ஒன்றான கௌடீயந்ருத்யத்துடன் இணைந்து பயன் படுத்தப்பட்டிருந்தாலும் சங்கீத நாடக அகாதமியால் அங்கீகரிக்கப்படவில்லை.

கிருஷ்ணா உணர்வுக்கான சர்வதேச சங்கம், கௌடியா வைணவ சங்கங்களில், பஜனை மற்றும் கீர்த்தனைளில் இது முதன்மையாக இசைக்கப்படுகிறது.

இதனையும் பார்க்கவும்
--------------------

* மிருதங்கம்
* கைம்முரசு இணை
* தவில்
* தாளம்
* மத்தலே, யக்சகான நிகழ்ச்சியில் பயன்படுத்தப்படும் ஒரு கருவி
* டோலக்

சான்றுகள்
---------

1. ↑  "Khol - India Instruments". *www.india-instruments.com*. 2019-10-20 அன்று பார்க்கப்பட்டது.
2. ↑  "Yathi and Jathi - Classical Music Mridangam". *www.mridangams.com*. 2019-10-20 அன்று பார்க்கப்பட்டது.
3. ↑   *Indian Literature*. Sähitya Akademi.. 1970. பக். 84.. பார்த்த நாள்: 23 December 2012.

வெளி இணைப்புகள்
---------------

விக்கிமீடியா பொதுவகத்தில்,  
 ***மிருதங்கம்***   
என்பதின் ஊடகங்கள் உள்ளன. 

* Mridanganet.blogspot.com
**வீரம்மாள்** (பிறப்பு 16 மே 1924) சமூகச் செயற்பாட்டாளர், சாதி மறுப்பாளர் மற்றும் தலித்திய முன்னோடி ஆவார்.

பிறப்பும் படிப்பும்
-------------------

தமிழ்நாடு திருச்சி மாவட்டம் திருப்பராய்த்துறை என்ற கிராமத்தில் பிறந்தார். இவருடைய தந்தை வேம்பு என்பவர் எளிய விவசாயியாகவும் தொடர் வண்டித்துறையில்  பணியாளாகவும் இருந்தவர். 

வீரம்மாளின் இயற்பெயர் வீராயி. இவர் ஜீயர்புரம் நடுநிலைப் பள்ளியிலும் பின்னர் குளித்தலை உயர்நிலைப் பள்ளியிலும் படித்தார். திருச்சி வானொலி நிலையத்தில் ஒரு முறை பேசும் வாய்ப்புக் கிட்டியதால் அங்கேயே வானொலி நிலையக் கலைஞராகப் பணி செய்ய அமர்த்தப்பட்டார். 

திருமணம் ஆகித் தம் கணவரின் குடிப் பழக்கம் மற்றும் குடும்பத்தில் ஏற்பட்ட சிக்கல்கள் காரணமாக அவரின் எண்ணப் போக்கு மாறியது. தம்மை அழகுபடுத்துவதை நிறுத்திக் கொண்டார். பகுத்தறிவும் சமூகச் சிந்தனையும் கொண்டார்.
தாழ்த்தப்பட்டோர் முன்னேற்றத்துக்கு அவர்களுக்குக் கல்வி அளிப்பதே சிறந்த வழி என முடிவு செய்தார். பெரியார் ஈ வே.இராசாமியுடன் தொடர்பு ஏற்பட்டது. அடிக்கடி அவரைச் சந்தித்து கருத்துக்களைப் பரிமாறிக் கொண்டார்.

பணிகள்
------

சாதியால்  ஒடுக்கப்பட்டோருக்கு உதவும் நோக்கத்தில் கல்விப் பணியில் ஈடுபட்டு 1943 இல் ஒரு தொடக்கப் பள்ளியைத் தொடங்கினார்.
1954 இல் தாழ்த்தப்பட்டோர் பெண்கள் நலச் சங்கம் ஒன்றை நிறுவினார். முதியோர் பள்ளி, இரவுப் பள்ளி  ஆகியவற்றையும் நடத்தினார். வீரம்மாள் தொடங்கிய அமைப்பு **அன்னை ஆசிரமம்**  என்னும் பெயரில் திருச்சிராப்பள்ளியில் பெரிய கல்வி நிறுவனமாக மலர்ந்தது. இதனில் குழந்தைகள் இலவசக் காப்பகம்,  குடும்ப நலப்பள்ளி மையம்,  உடல் ஊனமுற்ற குழந்தைகள் இல்லம்,  பணி புரியும் பெண்கள் நலவிடுதி போன்ற கல்வி நிறுவனங்கள் உள்ளன.

சான்றாவணம்
----------

இது என் வாழ்க்கைக் கதை, நூல்-அன்னை ஆசிரமம் வெளியீடு  திருச்சி (1996)

1. ↑  "காப்பகப்படுத்தப்பட்ட நகல்". 2016-12-15 அன்று மூலம் பரணிடப்பட்டது. 2017-01-06 அன்று பார்க்கப்பட்டது.

மேலும் பார்க்க
--------------

Tamil Dalit Writing, Oxford University Press
**வில்ம்சு புற்றுநோய்** (*Wiilms' tumor* அல்லது *nephroblastoma*) என்பது குறிப்பாக சிறுவர்களிடம் காணப்படும் சிறுநீர் சுரப்பிப் புற்றுநோயாகும். சிறுவர்களிடம் தோன்றும் புற்றுநோயில் இது 6% ஆக உள்ளது. வயது வந்தவர்களிடம் இது மிக அரிதாகவே தோன்றும். இப்புற்றுநோயை முதன்முதலாக விளக்கிய செருமனியரான மாக்சு வில்ம்சு (1867–1918) என்ற செருமனிய மருத்துவரின் பெயரால் இது வில்ம்சு புற்றுநோய் என அழைக்கப்படுகிறது.

அமெரிக்காவில் ஆண்டுதோறும் சராசரியாக 640 பேர் இந்நோயினால் பாதிக்கப்படுகின்றனர். தொடர்புடைய மரபணு நோய்க்குறி இல்லாத குழந்தைகளில் பெரும்பாலும் இந்நோய் ஏற்படுகின்றது. இருப்பினும், வில்ம்சின் கட்டி உள்ள குழந்தைகள் பலர் மரபுவழி ஊனங்களைக் கொண்டுள்ளனர். இது சிகிச்சைக்கு மிகவும் பதிலளிக்கக்கூடியது, 10 இல் 9 குழந்தைகள் குணப்படுத்தப்படுகிறார்கள். பொதுவாக ஒரு சுரப்பியில் இக்கட்டி காணப்படும். அரிதாக 5% முதல் 10% வரை இரு சுரப்பியிலும் தோன்றுகிறது. குழந்தை பிறந்த பின் உயிரணுக்களில் தோன்றும் சடுதி மாற்றத்தினால் இந்நோய் தோன்றுவதாகத் தெரிகிறது.

அறிகுறிகள்
----------

வில்ம்சின் கட்டியின் பொதுவான அறிகுறிகள் பின்வருவனவாக இருக்கலாம்:

* வயிற்றுப் பகுதியில் வீக்கம்
* காய்ச்சல், வயிற்றுவலி
* மலச்சிக்கல்
* உயர் இரத்த அழுத்தம்
* வயிற்றுப் பகுதி இரத்தக் குயாய்கள் புடைத்துக் கொண்டிருத்தல்
* சிறுநீரில் குருதி கலந்து வெளிப்படுதல்
* தளர்ச்சியும் பசி இன்மையும்
* நிறை குறைதல்
* அடிக்கடி சிறுநீர் பாதையில் தொற்றுநோய் தோன்றுவது,

ஆகியனவாகும்.

மீயொலி, கணினி தளக் கதிர்படம், எம்.ஆர் ஐ.ஆய்வுகள் நோய்காண உதவும்.திசு பரிசோதனை மிகவும் அவசியம்

மருத்துவம்
----------

பாதிப்புக்குள்ளான சுரப்பியும் அதன் அருகிலுள்ள ஊநீர் சுரப்பிகளும் அகற்றப்படுகின்றன. இதனைத் தொடந்து வேதி மருந்துகளும் கதிர் மருத்துவமும் கொடுக்கப்படுகின்றன. ஆரம்ப நிலையில் கண்டுகொள்வதும் தீவிர சிகிச்சையும் நல்ல பலனைக் கொடுக்கின்றன. தொடர்ந்து நோயாளி கவனிக்கப்பட வேண்டும். பொதுவாக நல்ல பலன் கிடைக்கிறது.

மேற்கோள்கள்
-----------

1. ↑  EBSCO database verified by URAC; accessed from Mount Sinai Hospital, New York
2. ↑  WhoNamedIt.com: Max Wilms
3. 1 2 3  "Wilms Tumor and Other Childhood Kidney Tumors Treatment". *National Cancer Institute* (ஆங்கிலம்). 2018-11-12 அன்று பார்க்கப்பட்டது.
4. ↑  Erginel B, Vural S, Akın M, Karadağ CA, Sever N, Yıldız A. et al (2014) Wilms' tumor: a 24-year retrospective study from a single center. Pediatr Hematol Oncol 31: 409–414

வெளி இணைப்புகள்
---------------

* வில்ம்சு புற்றுநோய் குர்லியில்
* GeneReviews/NCBI/NIH/UW entry on Wilms' Tumor Overview
* Information from National Cancer Institute
* Cancer.Net Wilms' Tumor – Childhood
**எப்சோமைட்டு** *(Epsomite)* என்பது MgSO4•7H2O என்ற மூலக்கூற்று வாய்ப்பாடு கொண்ட ஒரு நீரிய மக்னீசியம் சல்பேட்டுக் கனிமம் ஆகும். பளிங்கு போன்ற ஊசியான செஞ்சாய்சதுர படிகமாக எப்சோமைட்டு கிடைக்கின்றது. பெரும்பாலும் திண்ணிய அல்லது நார்போன்ற படிகமாகவும் உள்ளது. எப்சோமைட்டின் ஒளிவீச்சு, பளிங்கு மிளிர்விலிருந்து பட்டு மிளிர்வு வரை வேறுபடுகிறது. இதன் கடினத் தன்மை 2 - 2.5 எனவும் அடர்த்தி 1.67 ஆகவும் உள்ளது. எப்சோமைட்டை எப்சம் உப்பு என்றும் அழைப்பதுண்டு. தண்ணீரில் எளிதாகக் கரையும் இக்கனிமம் உலர் காற்றில் ஒரு மூலக்கூறு தண்ணீரை இழந்து அறுநீரேற்றாக மாறுகிறது. இதனால் ஒற்றைச் சாய்வு கட்டமைப்பைப் பெறுகிறது.

தோற்றமும் கண்டுபிடிப்பும்
-------------------------

கசப்புடன் உப்புக்கரிக்கும் சுவையும் கொண்ட இக்கனிமம் சுண்ணாம்புக் குகையிலும், நிலக்கரி சுரங்கப் பாதைகளிலும் காணப்படுகிறது. பெரும்பாலும் கிப்சத்துடன் சேர்ந்து .கடல் அல்லது உவர் ஏரிப்படிவுகளில் அமைந்துள்ள மெல்லிய உப்பு அடுக்குகளில் எப்சோமைட்டு கிடைக்கிறது. தென்கிழக்கு இங்கிலாந்தின் சர்ரே மாகாணத்திலுள்ள எப்சம் நகரில் 1806 ஆம் ஆண்டு எப்சோமைட்டு முதன்முதலில் விவரிக்கப்பட்டது. இதனாலேயே இதற்கு எப்சோமைட்டு என்ற பெயரும் சூட்டப்பட்டது. மெலாண்டிரைட்டு, கிப்சம், ஆலோடிரைகைட்டு, பிக்கெரிங்கைட்டு, அலுனோகென், ரோசனைட்டு, மிராபிலைட்டு போன்ற கனிமங்களுடன் இணைந்து எப்சோமைட்டு இயற்கையில் கிடைக்கிறது.

தொடர்புடைய கனிமங்கள்
--------------------

மோரினோசைட்டு (NiSO4•7H2O), கோசுலாரைட்டு (ZnSO4•7H2O  போன்ற கனிமங்களின் திண்மக் கரைசல்களும் எப்சோமைட்டு குழுவுடன் தொடர்பு கொண்டுள்ள பிற கனிமங்களாகும். 
கையீசெரைட்டு (MgSO4•H2O) ஒரு குறைந்த நீரேற்று மக்னீசியம் சல்பேட்டு ஆகும். 

எப்சோமைட்டின் படிகக் கட்டமைப்பு

மேற்கோள்கள்
-----------

1. ↑  Webmineral data
2. 1 2  Mindat.org
3. 1 2  Handbook of Mineralogy
உணர்ச்சிக் கவிஞர் **காசி ஆனந்தன்** (பிறப்பு: 4 ஆகத்து 1938, இயற்பெயர்: காத்தமுத்து சிவானந்தன்) ஈழத்து எழுச்சிக் கவிஞர். இளைஞனாக இருந்த காலத்திலேயே சிங்கள ஆதிக்க வெறியர்களினதும் அரசினதும் அடக்குமுறைகள் மற்றும் ஆட்சி நடைமுறைகளுக்கு எதிராக போராட்டம் செய்தவர்.

இளமைக் காலம்
------------

மட்டக்களப்பு மத்திய கல்லூரியில் படித்துக் கொண்டிருக்கும் போதே தனிச்சிங்களச் சட்டத்துக்கு எதிராக போராட்டம் செய்து சிறை சென்றவர். வாகன இலக்கத்தகடுகளிலேயே சிங்கள எழுத்துக்கள் இருக்கக்கூடாது என்று அவற்றை அகற்றும் போராட்டத்திலும் பாடசாலை பெயர்ப்பலகைகளில் சிங்கள மொழி இருக்கக்கூடாது என்றும் போராட்டம் செய்து காவலர்களால் கைதாகி சிறையில் சித்திரவதை அனுபவித்தவர்.

போராட்டத்தில் இணைவு
-------------------

பின்னர் தமிழ் நாடு சென்று சென்னை பச்சையப்பா கல்லூரியில் தமிழிலும் தமிழிலக்கியத்திலும் உயர் கல்வி கற்கும் வேளையில் அங்கு பெரியார் ஈ. வே. ராமசாமியுடன் இணைந்து செயற்பட்டார். பின்னர் 1963இல் இலங்கை திரும்பி இலங்கை அரச மொழித்திணைக்களத்தில் மொழிபெயர்ப்பாளராக சேர்ந்தார். 1972 இல் இலங்கை குடியரசாக மாறியபோது அதன் தமிழ் எதிர்ப்புக் கொள்கையோடு ஒத்து வராததால் அரசுப் பணியிலிருந்து விலகி ஈழத்தமிழர்களின் எழுச்சிக்கு துணை நின்றார். இவர் இலங்கையில் ஐந்து சிறைகளில் சுமார் ஐந்து வருடங்கள் சிறைவாசம் அனுபவித்தவர்.

தமிழகத்தில்
-----------

இந்திய இலங்கை ஒப்பந்தம் கைச்சாத்தான காலப்பகுதியில் பேச்சுக்களுக்காக விடுதலைப்புலிகள் இந்தியா சென்றபோது காசியும் இந்தியா சென்றார். விடுதலைப்புலிகளின் அரசியல் விவகாரக்குழுவின் மத்திய குழு உறுப்பினராக தேர்ந்தெடுக்கப்பட்டு அக்காலப்பகுதியில் இந்தியாவில் ராஜீவ் அரசுடனான பேச்சுக்குழுவில் விடுதலைப்புலிகள் தரப்பு சார்பாளர்களில் ஒருவராக காசி சென்றார்.

மாமனிதர் விருது
---------------

பின்னர் தமிழகத்திலேயே தங்கிவிட்ட காசி ஆனந்தன் இன்றும் ஈழத்தமிழருக்கு ஆதரவாக அங்கு குரல் கொடுத்தவண்ணமுள்ளார். ஈழப்போராட்ட காலத்தின் இக்கட்டான காலப்பகுதிகளில் தோளோடு தோள் நின்ற இவருக்கு தமிழீழத்தின் அதிஉயர் விருதான *மாமனிதர்* விருது வழங்கிச் சிறப்பிக்கப்பட்டார்.
காசி ஆனந்தன் *உயிர் தமிழுக்கு, தமிழன் கனவு, தெருப்புலவர் சுவர்க்கவிகள்* உட்பட பல கவிதை நூல்களைத் தந்துள்ளார்.

நூல்கள்
-------

### கவிதைத் தொகுப்புகள்

* தெருப்புலவர்
* உயிர் தமிழுக்கு – 1961
* தமிழன் கனவு – 1970
* காசி ஆனந்தன் கவிதைகள் - 1981 (பாகம் 1, 2)
* சுவர்க்கவிகள் - உட்பட பல கவிதைத் தொகுப்புகளைத் தந்துள்ளார்.
* பிரபாகரன் நெருப்பின் பிறப்பு
* பெண்பா
* நறுக்குகள் பாகம்-2

  

### சிறுகதைகள்

* காசி ஆனந்தன் கதைகள்
* நறுக்குகள்

மேற்கோள்கள்
-----------

வெளி இணைப்புகள்
---------------

* காசி ஆனந்தன் களம் பரணிடப்பட்டது 2006-04-25 at the வந்தவழி இயந்திரம்
* Tamilnation.Org
* கவிஞர் காசி ஆனந்தனுடன் ஒரு சந்திப்பு
**வீரவநல்லூர் அங்காளபரமேஸ்வரியம்மன் கோயில்** தமிழ்நாட்டில் திருநெல்வேலி மாவட்டம், வீரவநல்லூர் என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் சட்டநாத சுவாமி, அங்காளபரமேஸ்வரி அம்மன் சன்னதிகளும், அங்காளபரமேஸ்வரி அம்மன், கன்னி விநாயகர், சட்ட நாத சுவாமி, குருநாத சுவாமி, திருதவ சுவாமி, ஸ்ரீ தம்புரான் சுவாமி, உமாமகேஸ்வரர், பிரம்ம ராட்ஷி அம்மன், வில்லி மாடசாமி, ஸ்ரீ வண்ணார மாட சுவாமி, ஸ்ரீ மாடசாமி, முத்து இருளப்ப சுவாமி, பேச்சி அம்மன், கருப்பசாமி, சிங்காளத்து அம்மன், விநாயகர், கைலாசநாதர், உமா மகேஸ்வரர், நந்தி கேஸ்வரர், மாடசாமி, மாடத்தி, ஸ்ரீ கருப்பாசமி உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை நடக்கின்றது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
வில்லக விரல்
**வில்லக விரலினார்** சங்ககாலப் புலவர்களில் ஒருவர். குறுந்தொகை 370 எண் கொண்ட ஒரே ஒரு பாடல் இவரது பாடலாகச் சங்கநூல் தொகுப்பில் இடம்பெற்றுள்ளது.

வில்லைப் பிடித்திருக்கும் விரல் போல் தலைவன் தலைவியைப் பிடித்துத் தழுவிக்கொண்டிருக்கிறான் என்று இவர் குறிப்பிடும்போது 'வில்லக விரல்' என்னும் தொடரைக் கையாளுகிறார். அதனால் இப்புலவரை வில்லக விரலினார் என்று பெயர் சூட்டி அழைக்கலாயினர்.

பாடல் சொல்லும் செய்தி
---------------------

வில்லைப் பிடிக்கும்போது ஒரு கை வில்லின் வளைவைப் பற்றியிருக்கும். அதுபோல அவன் அவளை வளைக்கிறானாம். மற்றொரு கை நாணைப் பற்றியிருக்கும். அதுபோல அவன் அவளது உணர்ச்சி நரம்புகளை இழுக்கிறானாம். - இது அவனோடு அமர்ந்திருக்கும் காலத்தில் இருமருங்கிலும் நிகழ்ந்தது.

அவன் நெஞ்சைத் தழுவிக்கொண்டிருக்கும்போது இந்த இரு நிலைகளும் ஒன்றாகி இன்பம் என்னும் ஒரே பிடிப்பு மறுங்கில் கிடக்கிறாளாம். - தலைவி சொல்கிறாள்.

வேறு பார்வை - பரத்தை சொல்கிறாள்.
தலைவன் தன் மனையில் இருக்கும்போது அவன் தன் மனைவியையும், பரத்தையாகிய தன்னையும் வில்லைப் பற்றியிருக்கும் இரு கை போலப்பற்றி நிற்கிறானாம்.

தன் வீட்டுக்கு வந்ததும் மனைவியை மறந்து தன்னையே பற்றிநிற்கிறானாம்.
**எஸ். எம். கார்மேகம்** (நவம்பர் 19, 1939 - ஜனவரி 18, 2005) இலங்கையைச் சேர்ந்த ஒரு மலையக எழுத்தாளர். மலையக மேம்பாட்டிற்காக, எழுத்து மூலமும், பத்திரிகைத்துறை மூலமும் சேவையாற்றி வந்த மூத்த பத்திரிகையாளர்.

வாழ்க்கைச் சுருக்கம்
--------------------

கொட்டக்கலை கல்மதுரை தோட்டத்தில் 19 நவம்பர், 1939 பிறந்த எஸ். எம். கார்மேகம் அட்டன் புனித பொஸ்கோ கல்லூரியில் கல்வி பயின்றவர். பின்னாளில் புலம்பெயர்ந்து தமிழகத்தில் வாழ்ந்து கொண்டிருந்தார்.

எழுத்துலக வாழ்வு
----------------

வீரகேசரி, தமிழக தினமணி போன்ற பத்திரிகைகளில் துணை ஆசிரியராக கடமையாற்றியவர். தினமணி நாளிதழின் சென்னை பதிப்பில் 1988 முதல் 1997வரை தலைமை துணையாசிரியர் தொடங்கி, வார வெளியீடுகளின் ஆசிரியர் பணிவரை பல்வேறு பொறுப்புகளுடன் பணியாற்றினார்.

பின்னர் அவரது மகன்களான முரளிதரன், சிறீதரன் ஆகியோரின் உதவியுடன் சென்னை வீரகேசரி என்ற இதழை வெளிக் கொணர்ந்தார். இரு இதழ்கள் வெளிவந்த சென்னை வீரகேசரி பல்வேறு காரணங்களால் தொடர்ந்து வெளிவரவில்லை.

*கண்டி மன்னன்*, *ஈழத்தமிழரின் எழுச்சி* போன்ற நூல்களின் ஆசிரியர். மலையக சிறுகதைகள் அடங்கிய கதைக் கனிகளின் தொகுப்பாசிரியர். வீரகேசரி தோட்ட மஞ்சரி மூலம் மலையக எழுத்தாளர்களை எழுதத்தூண்டி மலையக எழுத்தாளன் என தனது சக எழுத்தாளர்களை அறிமுகப்படுத்தியவர்.

வீரகேசரியில் இணைந்த பிறகு **கல்மதுரையான்** எனும் புனைபெயரில் *தேயிலையின் கதை* எனும் கட்டுரையை தொடராக எழுதினார். **ஜெயதேவன்** எனும் புனை பெயரில் *நான் பிறந்து வளர்ந்த இடம்* எனும் கட்டுரையைஎழுதினார். மலைநாட்டு எழுத்தாளர் மன்றத்தை ஆரம்பித்து மலையக எழுத்தாளர்களை ஒரு குடையின் கீழ் கொண்டு வந்த பெருமைக்குரியவர். ஆறு சிறுகதைப் போட்டிகளை நடத்திய சிறப்புக்குரியவர்.

ஐரோப்பிய நாடுகளில் வெளிவரும் சஞ்சிகைகள், பத்திரிகைகள் இவரது மலையகம், சார்ந்த கட்டுரைகளை மறு பிரசுரம் செய்தன. பாரிசிலிருந்து வெளிவரும் ஈழநாடு இவரது கட்டுரைகளை தொடர்ந்து மறுபிரசுரம் செய்தது. வீரகேசரி தோட்ட மஞ்சரி மூலம் நடத்தப்பட்ட முதல் நான்கு சிறுகதைப் போட்டிகளில் பரிசு பெற்ற 12 சிறுகதைகளைத் தொகுத்து நூலாக வெளிவர உதவினார். வீரகேசரியில் இருந்து நூல் வடிவில் வெளிவந்த முதல் நூல் *கதைக்கனிகள்* என்பது குறிப்பிடத்தக்கது. சிறிமா-சாஸ்திரி ஒப்பந்தம் கைச்சாத்தாகி இந்நாட்டை விட்டு மலையக மக்கள் வெளியேறியபோது வீரகேசரியில் *அவர்கள் புறப்பட்டு விட்டார்கள்* எனும் இவருடைய கட்டுரை இம்மக்களின் கண்ணீர் காவியமாகும்.

மித்திரன் வாரமலரில் *தந்தையின் காதலி* *அழைக்காதே நெருங்காதே*, ஆகிய நாவல்களை தொடராக எழுதினார். 23 வருடங்கள் வீரகேசரியில் சிறந்த முறையில் பணியாற்றினார்.

மறைவு
-----

மனைவி, இரு மகன்கள், மகளுடன் வாழ்ந்த இவர் 2005 ஜனவரி 18ம் தேதி இயற்கை எய்தினார்.

வெளிவந்த நூல்கள்
----------------

* ஒரு நாளிதழின் நெடும்பயணம்
* கண்டி மன்னன்
* ஈழத்தமிழரின் எழுச்சி

வெளி இணைப்புகள்
---------------

* கார்மேகம் பற்றி அவரது மூத்த மகன் முரளி கார்மேகம் எழுதிய கட்டுரை
[*தொடர்பிழந்த இணைப்பு*]
* கார்மேகம் பற்றி எச்.எச்.விக்கிரமசிங்க எழுதிய கட்டுரை
[*தொடர்பிழந்த இணைப்பு*]
**பண்ணாமத்துக் கவிராயர்** எனப்படும் **எஸ். எம். பாரூக்** (சய்யத் முகமத் ஃபாரூக், சனவரி 1, 1940 - மே 6, 2019) இலங்கை கவிஞரும், சிறுகதையாளரும், மொழிபெயர்ப்பாளரும் ஆவார்.

இலங்கையின் மலையகத்தில் மாத்தளையில் பிறந்த இவர் 1960 ஆம் ஆண்டு முதல் ஈழத்துக் கலை இலக்கியத் துறையில் தனது பங்களிப்புகளை வழங்கி வருகிறார். ஒரு பயிற்றப்பட்ட ஆங்கில ஆசிரியராக இலங்கையின் பல பாடாசாலையில் பணிபுரிந்தவர்.

மறைந்த இலங்கையின் எழுத்தாளர் ஏ. ஏ. லத்தீப் நடாத்திய *இன்ஸான்* பத்திரிகையில் ஈராண்டு பணி புரிந்த இவரின் கவிதைகள், சிறுகதைகள், மொழிபெயர்ப்புக்கள் தாரகை, மலர், பாவை, அக்னி, அலை போன்ற சஞ்சிகைகளிலும், இன்ஸான், செய்தி, தினகரன், வீரகேசரி, திசை, அஷ்ஷூரா போன்ற பத்திரிகைகளிலும் வெளிவந்துள்ளன.

இவரது ஆங்கிலம் மீதான புலமை காரணமாக அல்லாமா இக்பால், நஸ்ரூல் இஸ்லாம், பைஸ் அகமத் பைஸ் போன்ற முக்கியமான கவிஞர்களினதும், பாலத்தீனக் கவிதைகள் எனப் பல முக்கிய கவிஞர்களினதும், இயக்கங்களினதும் கவிதைகளை தனது மொழிபெயர்ப்பு மூலம் தமிழுக்கு தந்தவர். அக்னி இதழில் வெளிவந்த *தாஜ்மஹால்* (நவம்பர் 5, 1975) எனும் கவிதையும், அலை சஞ்சிகையில் வெளிவந்த *மெயில் பஸ் தம்பதி* எனும் சிறுகதையும் இவரது படைப்பாற்றலுக்கான சான்றுகள்.

இவரது நூல்கள்
-------------

தளத்தில்  
எஸ். எம். பாரூக் எழுதிய
 ***நூல்கள்*** உள்ளன.

* *காற்றின் மௌனம்* ( மொழியாக்கக் கவிதைகள், 1996, மலையக வெளியீட்டகம்)
* *ஷரந்தீபிலிருந்து மஹ்மூத் ஸலி அல் பரூதி* (2002)
* *Genesis* (மாத்தளை மலரன்பனின் 14 சிறுகதைகளின் மொழிபெயர்ப்பு, கொடகே நிறுவனம், 2014)

விருதுகள்
---------

* கொடகே வாழ்நாள் விருது, 2016
**நவீன் ஜின்டால்** (*Naveen Jindal*) ஓர் இந்தியத் தொழிலதிபர் மற்றும் ஹரியானாமாநிலத்தின் குருச்சேத்திரம் தொகுதியின் முன்னாள் நாடாளுமன்ற உறுப்பினர்.. இவர் ஜின்டால் குழுமத்தின் தலைவராவார் ஜின்டால் குழுமம் இவரது தந்தை ஓபி ஜின்டால் என்பவரால் நிறுவப்பட்டது 14வது மற்றும் 15வது மக்களவை உறுப்பினராக குருச்சேத்திரம் தொகுதியில் இருந்து தேர்வு செய்யப்பட்டார்

ஆரம்பகால வாழ்க்கை
-----------------

ஓம் பிரகாசு ஜின்டாலுக்கு மகனாக மார்ச்19,1970ல் ஹரியானா மாநிலத்தின் சஹிசாரில் பிறந்தார். இவரிந் தந்தை மற்றும் தாய் சாவித்ரி ஜின்டால் முன்னாள் ஹரியானா மாநில அமைச்சராவார்கள்.

அரசியல்
-------

படிக்கும் காலங்களில் அரசியலில் ஆர்வம் கொண்டிருந்தார். மாணவர் தலைவராக டெக்சஸ்பல்கலைகழகத்தில் பொறுப்பு வகித்தார். முதுகலை படிப்பை முடித்து நாடு திரும்பி 2004ம் ஆண்டுஇந்திய தேசிய காங்கிரஸ் கட்சியின் சார்பில் மக்களவை உறுப்பினராக மக்களால் தேர்வு செய்யப்பட்டார், 2009ம் ஆண்டிலும் தேர்வு பெற்றார். 2014ம் ஆண்டு தேர்தலில் தோல்வியைத் தழுவினார். பதவியின் போது பல்வேறு நாடாளுமன்ற குழுக்களில் உறுப்பினராகப் பணியாற்றியுள்ளார்

சர்ச்சைகள்
----------

2012ம் ஆண்டு செப்டம்பர் மாதம் இந்தியாவின் ஊழல்களில் ஒன்றான நிலக்கரி ஊழலில் அதிகாரத்தைப் பயன்படுத்தி அதிக விலைக்கு விற்றதாக, தேசிய சனநாயக கூட்டணி ஆட்சி தொடங்கி ஐக்கிய முற்போக்கு கூட்டணி ஆட்சி வரை நடைபெற்றதாக குற்றம் சாட்டப்பட்டது.

மேற்கோள்கள்
-----------

1. ↑  "Shri Naveen Jindal – Members of Parliament (Lok Sabha)". India.gov.in. 2014-07-14 அன்று மூலம் பரணிடப்பட்டது. 2018-04-02 அன்று பார்க்கப்பட்டது.
2. ↑  "Mr. Naveen Jindal – Chairman". Jindalsteelpower.com. 2 November 2011 அன்று மூலம் பரணிடப்பட்டது.
3. ↑  "Forbes India Magazine - Naveen Jindal and the New Normal". *forbesindia.com*.
4. ↑
**நவீன் திசாநாயக்க**  (Navin Dissanayake, பிறப்பு: செப்டம்பர் 9 1969), இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஐக்கிய மக்கள் சுதந்திர முன்னணி சார்பில் நுவரெலியா மாவட்டத்திலிருந்து மக்களால் தெரிவு செய்யப்பட்ட உறுப்பினர். பொது முகாமைத்துவ கட்டமைப்பு அமைச்சர். சுதந்திர இலங்கையின் 11வது நாடாளுமன்றம் (2000), சுதந்திர இலங்கையின் 12வது நாடாளுமன்றம் (2001), சுதந்திர இலங்கையின் 13 வது நாடாளுமன்றம் (2004) ஆகியவற்றிலும் பிரதிநிதியாகத் தெரிவுசெய்யப்பட்டிருந்தார். இவர் 2015 செப்டம்பர் 4 அன்று பெருந்தோட்ட அபிவிருத்தி அமைச்சராக நியமிக்கப்பட்டார்.

வாழ்க்கைக் குறிப்பு
-------------------

45, எல்பிரட் ஹவுஸ் கார்ட்ன், கொழும்பு 03 இல் வசிக்கும் இவர் பௌத்தம்மதத்தைச் சேர்ந்தவர்.

உசாத்துணை
---------

* நவீன் திசாநாயக்க

மேற்கோள்கள்
-----------

1. ↑  "இலங்கையின் புதிய அமைச்சரவை பதவியேற்றுள்ளது". பிபிசி தமிழ். 4 செப்டம்பர் 2015. 4 செப்டம்பர் 2015 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்". 2003-12-04 அன்று மூலம் பரணிடப்பட்டது. 2015-09-04 அன்று பார்க்கப்பட்டது.
3. ↑  "காப்பகப்படுத்தப்பட்ட நகல்". 2015-09-06 அன்று மூலம் பரணிடப்பட்டது. 2015-09-04 அன்று பார்க்கப்பட்டது.
**வீரமுனை** என்ற கிராமம் கிழக்கிலங்கையின் தென்பாலுள்ள காரைதீவில் இருந்து மேற்கு நோக்கிய அம்பாறை வீதியில் சம்மாந்துறையை அடுத்து அமைந்துள்ளது. இங்குள்ள மக்களில் பெரும்பாலானோர் வேளாண்மை சாகுபடி செய்யும் விவசாயிகளாவர்.

வரலாறு
------

சோழ இளவரசி சீர்பாததேவி பிள்ளையார் சிலையுடன் கரைதட்டிய இடத்தில் அமைந்துள்ள சீர்பாததேவி சிலை
சிந்தாயாத்திரைப் பிள்ளையார் கோவில் முகப்புத் தோற்றம்
கண்டியை தலைநகரமாக கொண்டு ஆட்சிசெய்த வாலசிங்க மன்னன் சோழ நாடு சென்று சோழநாட்டு நாட்டு இளவரசி சீர்பாததேவியை மணந்தான். பின்னர் தனது ஆட்சிமைக்குட்பட்ட பிரதேசத்தை தனது மனைவிக்கு காட்டும்பொருட்டு கடல் வழியாக கப்பலில் இலங்கைக்கு செல்ல ஆயத்தமானார். இளவரசியின் தந்தையார் தனது மகளுக்கு துணையாக தனது உறவினர்கள் சிலரையும் அனுப்பிவைத்தார், கப்பலானது கடல்வழியாக இலங்கை நோக்கிவருகையில் திருகோணமலையிலுள்ள திருக்கோணேச்சரத்தின் முன்பாக கப்பல் எத்திக்கும் நகராமல் நிற்கவே, இதற்கான காரணத்தை கண்டறிய கப்பலில் வந்தோரில் சிலர் கடலில் தேடியபோது ஒரு விநாயகர் சிலை தடுத்து நிறுத்தியமை கண்டு சீர்பாததேவியும் ஏனையோரும் அதிசயித்தனர்.

விநாயகரை மேலே கொண்டுவரப் பணித்த சீர்பாததேவி, கப்பல் தங்குதடையின்றி சென்று எங்கு கரை சேருகின்றதோ அங்கு ஆலையம் அமைப்பேன் என வேண்டினார். இளவரசியின் வேண்டுதலையடுத்து ஓடிய கப்பல் மட்டக்களப்பு வாவியினூடாக சென்று வீரமுனையில் கரைதட்டி நின்றது. கீழே இறங்கிய சீர்பாததேவி தன்னுடன் வந்த மக்களைக் கொண்டு வீரமுனையில் விநாயகருக்கு கோயில் அமைத்தாள். இவ்வாலயத் திருப்பணிக்கு உதவுமாறு அயலில் உள்ள மக்களுக்கு வாலசிங்க மன்னன் உத்தரவிட்டான்.

கடல் வழியாக யாத்திரை மேற்கொண்டதன் காரணமாக ‘சிந்து யாத்திரை’பிள்ளையார் என பெயர் சூட்டினார், (சிந்து என்றால் கடல்) அது பிற்காலத்தில் சிந்தாயாத்திரைப் பிள்ளையார் என அழைக்கப்படலாயிற்று. அத்தோடு இவ்வாலயத்துக்கு சின்னமாக அரவிந்த மலர்,செங்கோல்,கொடி என்பன பொறிக்கப்பட்ட விருதினையும், சிந்தாயாத்திரைப் பிள்ளையார் ஆலயமானது எதிர்காலத்தில் சிறப்புற்று விளங்கும் பொருட்டு வயல் நிலங்களையும் வழங்கி மானியமாக சாசனம் செய்து அதனைச் செப்பேட்டில் பொறித்து ஆலயத்தில் சேமிக்கச் செய்தான் வாலசிங்க மன்னன். அத்துடன் இம் மக்கள் சாதி,குல வேறுபாடுகளின்றி அரசியின் பெயரைக் கொண்டு "சீர்பாதகுலம்"என வகுத்தான் மன்னன் வாலசிங்கன். சீர்பாததேவியின் வழித் தோன்றல்களான இம்மக்கள் "சீர்பாதகுலம்" என்று அழைக்கப்படுகின்றனர்.

போர் அவலங்கள்
-------------

முதன்மைக் கட்டுரை: வீரமுனைப் படுகொலைகள், 1990
இக்கிராமம் அடிக்கடி இனவாதிகளின் துன்புறுத்தலுக்கு இலக்காவதுண்டு. 1990 ஆகத்து 12 இல் இக்கிராமத்தவர்களில் 400 இற்கும் அதிகமானோர் இலங்கைப் படையினராலும், ஊர்காவல்படையினராலும் கொல்லப்பட எஞ்சியோர் உடுத்த உடையுடன் அகதிகளாக ஓடினர். அக்காலத்தில் விசாரணைக்கென அழைத்துச் செல்லப்பட்டோர் இன்று வரை வீடு திரும்பவில்லை.

ஓடிய மக்களில் பலர் திருக்கோவில், தம்பிலுவில் பகுதிகளில் இரண்டு வருடங்களுக்கு மேலாக அகதிகளாக முகாம்களில் வாழ்ந்து விட்டு அரசாங்கத்தின் மீள் குடியேற்றத்துக்கு ஏற்ப கிராமம் திரும்பி வாழ்க்கையை மீளவும் ஆரம்பித்துள்ளனர்.

கிராம நிறுவனங்கள்
-----------------

இங்கு சிந்தாயாத்திரைப் பிள்ளையார் ஆலயம், கண்ணகை அம்மன் ஆலயம், வழிபாட்டுப் பிள்ளையார் ஆலயமென மூன்று கோவில்களும், கல்வி வளர்ச்சிக்கென இராமகிருஷ்ண சங்க வித்தியாலயமும் அத்துடன் ஈழப்போரில் தாய் தந்தையரை இழந்த சிறார்களை வைத்துப் பராமரிப்பதற்கென சீர்பாததேவி சிறுவர் இல்லமும் மற்றும் கலை இலக்கிய வளர்ச்சிக்கென இளையநிலா கலை இலக்கிய மன்றமும் அமைந்துள்ளன.

வெளி இணைப்புகள்
---------------

*
ஆரம்ப காலத்தில் சமூகத்தை எண்ணக்கருக்களினடியாகவே நோக்கினர். சமூகவியலின் தந்தையான comte இன் தோற்றத்துக்கு பின்னர் இந் நிலை மாறியது. சமூகத்தின் பொருண்மைகளை அறிய ஓர் அளவையினத தேவையை உணர்ந்த கொம்ற்,

* உற்றுநோக்கல்
* பரிசோதனை
* ஒப்பிடல்
* வரலாற்று முறை

போன்ற முறையியல்களை உள்ளடக்கிய கோட்பாட்டை உருவாக்கினார். இதனைத் தொடர்ந்து இக்கோட்பாடுகள் பலவாறு வளர்ச்சி பெற்றன. பாரிய விருத்திக்கு பின்வரும் இரு விசைகள் காரணமாக அமைந்தன.

* புலமை சார்ந்த விசைகள்
* சமூகம் சார்ந்த விசைகள்

புலமைசார்ந்த விசைகள் எனும்போது சிக்காக்கோ கார்வேட் பிராங்போர்ட் சிந்தனா கூட்டங்களின் எழுச்சியினைக் குறிப்பிடலாம்.

சமூகம் சார்ந்த வசைகள் எனும்போது அரசியல் புரட்சி,கைத்தொழிற்புரட்சியினால் ஏற்பட்ட முதலாளித்துவத்தின் எழுச்சி, பொதுவுடமைத்தத்துவத்தின் எழுச்சி, நகரமயமாக்கம், சமயரீதியிலான மாற்றங்கள், விஞ்ஞானத்தின் வளர்ச்சி, நாடுகாண் பயணங்களின் விரிவு, அறிவெழுச்சிக்கால சிந்தனைகள் என்பவற்றைக் குறிப்பிடலாம்.

சமூகம் சார் வசையான கைத்தொழிற்புரட்சியினால் நகரமயமாக்கம் ஏற்பட்டது. கிராமங்களில் இருந்து வெலைவாய்ப்பினை பெற்றுக்கொள்வதற்காக பாரியளவு தொழிலாளர்கள் இடம்பெயர்ந்தார்கள்.இதனால் அங்கு முதலாளித்துவம் வளர்ச்சியடைந்தது. நகரமயமாக்கத்தின் உச்ச வளர்ச்சியினால் அங்கு நோய் நிலை ஏற்படுகின்றது. இடநெருக்கட் அதிகாரப்பகிர்வு போன்ற பிரச்சினைகள் ஏற்படுகின்றது. அதனைப் பற்றி சமூகவியளாளர்கள் ஆராயும்போது அங்கு சமூகவியல் கோட்பாடு தோற்றம் பெறுகிறது.

சமூகவியல் கோட்பாடுகள் வெவ்வேறு வகைகளில் காணப்படும் போதும் அதனை சிலர்

* ஒறுங்கிணைவுக் கோட்பாடு
* முரண்பாட்டுக் கோட்பாடு
* குறியீட்டு இடைவினையியல் கோட்பாடு

என வகைப்படுத்துவர்.

குறித்த காலங்களில் குறித்த பிரதேசங்களில் மையங்கொண்டிருந்த கோட்பாடுகள் பல சமகாலத்தில் பல மாற்றங்களை பெற்றுள்ளன. எடுத்துக்காட்டாக.... ஜரோப்பாவில் மையம் கொண்டிருந்த குறியீட்டு இடைவினையியல் கோட்பாடானது பண்பாடு, பண்பாட்டிடைத்தொடர்பு, உளச்சார்பு என்பன வளரத்தொடங்கி பின்னர் சிக்காக்கோ குழுமத்திலிருந்து வளர்ச்சி பெற்று வரகின்றது.

பிராங்பொர்ட் குழுமம் விமர்சனக் கோட்பாட்டையும், கார்போட் குழுமம் அமைப்புத் தொழிற்பாட்டு வாதத்தினையும் குறித்து நிற்கின்றது.

தொல்சீர் மரபினையடுத்த நவீன சமூகவியல் கோட்பாட்டு மரபில் பிரதானம் பெறும் குழுமங்களாக...

ஆரம்ப கால அமெரிக்க சமூகவியல் கோட்பாடுகள்
----------------------------------------

இதனுள் சமூக மாற்றம் பண்பாட்டிடை ஆய்வுகள் என்பவற்றை முதன்மைப் படுத்தி தோன்றிய நடத்தைவாதம் இடைவினையியல் கோட்பாடு என்பவற்றை மையப்படுத்திய கோட்பாடுகள் வளர்ச்சி அடைந்தன.

நவீனயுக மத்திய காலப்பகதியில் உருவான கோட்பாடுகள்
-----------------------------------------------

கார்போட் குழுமத்தின் அமைப்புத் தொழிற்பாட்டுவாதம், மார்க்சிய கோட்பாட்டு விருத்தி karl mankheim முன்வைத்த அறிவின் சமூகவியல் பற்றிய கோட்பாட்டின் வளர்ச்சி என்பன இதனுள் அடங்குகின்றன.

இவ்வாறாக சமூகவியல் கோட்பாட்டின் உருவாக்கத்தினை அறிந்து கொள்ள முடிகின்றது.
**சமையல் சோடா** (*Baking soda*)என்பது ஓா் உலா் புளிப்பேற்றி. இது காா்பனேட் அல்லது பைகார்பனேட் மற்றும் வலிமை குறைந்த அமிலம் இவற்றின் கலவை. இது அடுபொருட்களின் கன அளவு மற்றும் மிருதுத்தன்மையை அதிகாிக்கவும் சோ்க்கப்படுகிறது. சமையலுக்காக தயாாிக்கப்பட்ட மாவு அல்லது இட்லி மாவு அல்லது பிசைந்த மாவு இவற்றோடு சமையல் சோடாவைச் சேர்க்கும் போது அமில-கார வினையை நிகழச்செய்து காா்பன்-டை-ஆக்சைடை வெளியேற்றச் செய்கிறது. இவ்வாறு காா்பன்-டை-ஆக்சைடு வாயு வெளியேறும் போது ஏற்படும் காற்றுக்குமிழ்களால் ஈர மாவு அல்லது பிசைந்த மாவு புளிப்பேற்றம் அடைந்து, மென்மையும் அடைகிறது. இது ஈஸ்டுகளைப் பயன்படுத்தி நொதித்தல் வினை நடைபெற வேண்டிய செயலுக்குப் பதிலாக பயன்படுகிறது. ஏனென்றால், நொதித்தல் செயல்முறை சில நேரங்களில் விரும்பத்தகாத ஒரு வித நெடியை உருவாக்குகிறது. இதைத் தவிா்ப்பதற்காகவே அடுமனைத் தொழிலில் சமையல் சோடா அதிக அளவு பயன்படுத்தப்படுகிறது.

தயாாிப்பு மற்றும் வினைவழிமுறை
-----------------------------

பெரும்பான்மையான வணிகரீதியில் தயாாிக்கப்படும் சமையல் சோடாக்கள், சோடியம்-பை-காா்பனேட், (சமையல் சோடா) மற்றும் ஏதேனும் ஒன்று அல்லது ஒன்றுக்கு மேற்பட்ட அமில உப்புக்களால் உருவாக்கப்படுகின்றன. சமையல் சோடாவின் எடையினடிப்படையிலான சதவீத இயைபு: சோடியம்-பை-காா்பேனட் - 30%, மோனோ கால்சியம் பாஸ்பேட் 5-12%, சோடியம் அலுமினியம் சல்பேட் 21-26% ஆகும். மேலே குறிப்பிடப்பட்டுள்ள உட்பொருட்களுள் இரண்டாவது மற்றும் மூன்றாவது குறிப்பிட்டுள்ளவை அமிலத்தன்மை உடையவை ஆகும். இவை சோடியம்-பை-காா்பனேட் மற்றும் நீா் இவற்றுடன் சோ்ந்து காா்பன்-டை-ஆக்சைடை வெளியேற்றுகின்றன. இவ்வாறான இரண்டு அமில காரணிகள் செயல்படும் முறை இரட்டைச்செயல்முறை எனப்படுகிறது. இத்தகைய கலவையில் பயன்படுத்தப்படும் மற்றுமொரு அமில காரணி டாா்டாரிக் அமிலத்தின் வழிப்பொருள் ஆகும். சமையல் சோடாவானது மாவின் ஒத்த தன்மை மற்றும் நிலைப்புத் தன்மையை அதிகாிக்கக்கூடிய பகுதிப்பொருட்களையும் கொண்டுள்ளது.

வீட்டு பயன்பாட்டுக்கான சமையல் சோடாவின் தயாாிப்பு வணிகரீதியிலான சமையல் சோடாவின் தயாரிப்பு முறையிலிருந்து வேறுபட்டது. வீட்டு உபயோகத்துக்கான சமையல் சோடாவில் பயன்படுத்தப்படும் சோடியம் அலுமினியம் சல்பேட்டுக்குப் பதிலாக, வணிகரீதியிலான சமையல் சோடாவில் சோடியம் பைரோ பாஸ்பேட் பயன்படுத்தப்படுகிறது. சமையல் சோடா தயாரிப்புக்கான வேதிவினை பின்வருமாறு தரப்படுகிறது.

NaHCO3 + H+ → Na+ + CO2 + H2O

மேற்கோள்கள்
-----------

1. ↑  Matz, Samuel A. (1992). *Bakery Technology and Engineering* (3 ). Springer. பக். 54.. பார்த்த நாள்: 2009-08-12.
2. ↑  John Brodie, John Godber "Bakery Processes, Chemical Leavening Agents" in Kirk-Othmer Encyclopedia of Chemical Technology 2001, John Wiley & Sons. எஆசு:10.1002/0471238961.0308051303082114.a01.pub2
3. ↑  A.J. Bent, தொகுப்பாசிரியர் (1997). *The Technology of Cake Making* (6 ). Springer. பக். 102.. பார்த்த நாள்: 2009-08-12.

புற இணைப்புகள்
--------------

* Cook's Thesaurus: Leavens Descriptions of various chemical leavening agents and substitutions.
* Baking Powder Contains list of aluminium-free baking powders available in the US.
**சமையலறை நூலகம்** (*Kitchen Library*) கனடாவில் சமையலறை உபகரணங்களை கடன் கொடுக்கும் ஓர் இலாப நோக்கற்ற முதல் நூலகமாகும். இந்நூலகம் சிறிய மற்றும் நடுத்தர அளவிலான சமையலறை உபகரணங்களை சிறிய தொகையைப் பெற்றுக் கொண்ட்டு அதன் வாடிக்கையாளர்களுக்கு வழங்குகிறது. 

2013 ஆம் ஆண்டு அக்டோபர் மாதம் டொராண்டோ கருவி நூலகம் இடம் கொடுத்ததிலிருந்து சமையலறை நூலகம் இயங்கியது. உள்ளூர், தேசிய மற்றும் பன்னாட்டு ஊடகங்களின் கவனத்தையும் சமூக ஆதரவையும் சமையலறை நூலகம் பெற்றது. 2014 ஆம் ஆண்டு அக்டோபர் மாதத்தில் இந்நூலகம் யோங்கே மற்றும் எக்லின்டனுக்கு இடம் மாற்றப்பட்டது. அங்கு இவர்கள் உபகரணங்களை வழங்கினர். பட்டறைகளை ஏற்பாடு செய்து கற்பித்தனர். 2016 ஆம் ஆண்டு செப்டம்பர் மாதம் 1 ஆம் தேதியன்று இந்நூலகம் மூடப்பட்டது. 

மக்கள் தொகை அதிகரித்து கொண்டே இருப்பதால் குடியிருப்புகளின் சராசரி அளவும் குறைகிறது. இடமும் வருமானமும் சமைப்பதற்கும் ஆரோக்கியமான உணவுக்கும் தடையாக இருக்கக்கூடாது என்று இவர்கள் கருதினர். விலையுயர்ந்த மற்றும் இடம் நுகரும் உபகரணங்களுக்கான அணுகலை வழங்குவதன் மூலம் எதிர்காலத்திற்காக இவற்றை எளிதாக பகிர்ந்து கொள்ளக்கூடிய ஒரு நகரத்தை உருவாக்கலாம் எனவும் கருதினர். 

2014 ஆம் ஆண்டில், கனடியன் லிவிங்கு என்ற பத்திரிகை வாழ்க்கையை சிறப்பாகச் செய்யும் 7 கனடிய கண்டுபிடிப்புகளில் ஒன்று என இதை அடையாளங் காட்டியது. டொராண்டோ லைஃப்,  தி டொராண்டோ இசுட்டார்,  தி நேசனல் போசுட்டு,  மற்றும் சிபிசி செய்திகள் போன்ற பத்திரிகைகளும் இச்செய்தியை வெளியிட்டன.

மேற்கோள்கள்
-----------

1. ↑  Dayna Boyer (September 1, 2016). "We're Closed". The Kitchen Library. 2016-11-03 அன்று மூலம் பரணிடப்பட்டது. 26 October 2016 அன்று பார்க்கப்பட்டது.
2. ↑  "7 Canadian inventions to make your life better". Canadian Living. 17 June 2014 அன்று பார்க்கப்பட்டது.
3. ↑  Caroline Youdan (October 21, 2013). "Toronto now has a lending library for kitchen appliances". Toronto Life. 25 அக்டோபர் 2013 அன்று மூலம் பரணிடப்பட்டது. 17 June 2014 அன்று பார்க்கப்பட்டது.
4. ↑  Graham Slaughter (Oct 18, 2013). "Need a pricey kitchen gadget? There's a library for that". *The Star*. 17 June 2014 அன்று பார்க்கப்பட்டது.
5. ↑  Amy Stubbs (November 29, 2013). "How to borrow, share and learn your way to a home-cooked meal". The National Post. 17 June 2014 அன்று பார்க்கப்பட்டது.
6. ↑  Janet Davidson (Apr 18, 2014). "Share a juicer, your dog or a room in your home? How the sharing economy took off". CBC News. 17 June 2014 அன்று பார்க்கப்பட்டது.

புற இணைப்புகள்
--------------

* The Kitchen Library - official site
* The Toronto Tool Library
**வீரவசந்தராயர் மண்டபம்**, மதுரை மீனாட்சி கோயிலின் கிழக்கு வாசல் வழியாக சுவாமி சந்நதிக்கு செல்லும் வழியில், ஆயிரங்கால் மண்டபத்தின் முன்புறத்தில் அமைந்துள்ளது. 400 ஆண்டுகள் பழமையான இம்மண்டபம் 7,000 சதுர அடி பரப்பளவு கொண்டது. இம்மண்டபம் பூஜைப் பொருட்கள், மரம், உலோகம் மற்றும் பிளாஸ்டிக்கிலான பொம்மைகள் மற்றும் கலைப்பொருட்கள் விற்பனை செய்யும் அறுபதுக்கும் மேற்பட்ட கடைகள் கொண்டது. இம்மண்டபத்தின் நடுவில், சுவாமியை நோக்கியவாறு நந்தி சிலை உள்ளது.

தீ விபத்து
----------

2 பிப்ரவரி 2018 (வெள்ளிக்கிழமை) அன்று இரவில் கோயில் கதவுகள் பூட்டியப் பின்னர், மண்டபத்தில் இருந்த ஒரு கடையில் ஏற்பட்ட மின்கசிவு காரணமாக பெருந் தீவிபத்து ஏற்பட்டது. இத்தீவிபத்தில் 40 கடைகள் முற்றிலும் தீயில் அழிந்ததுடன், தீயின் கடும் வெப்பத்தின் காரணமாக, வீரவசந்தராய மண்டபத்தின் மேற்கூரையும், கருங்கல் தூண்களும், பக்கவாட்டுச் சுவர்களும் பலத்த சேதமுற்று இடிந்து விழுந்தது. மண்டபத்தின் மூன்றில் ஒரு பகுதி முற்றிலும் சேதமடைந்துள்ளது ஆனால் அருகில் உள்ள ஆயிரங்கால் மண்டபம் சேதமின்றி தப்பியது. தற்போது இம்மண்டபத்தில் இருந்த மீதமுள்ள கடைகள் வெளியேற்றப்பட்டது. மண்டபத்தின் சீரமைப்பு பணிக்காக வீரவசந்தராயர் மண்டபம் மற்றும் ஆயிரங்கால் மண்டத்தின் பகுதிகள் பக்தர்கள் செல்லாதவாறு மூடப்பட்டுள்ளது.

மறுசீரமைப்பு
------------

2021-ஆம் ஆண்டில் மதுரை மீனாட்சி கோயிலில் குடமுழுக்கு]] நடைபெற உள்ளதால், வீரவசந்தராயர் மண்டபத்தின் மறுசீரமைப்புப் பணிகளை 3 பகுதிகளாக மேற்கொள்ள திட்டமிடப்பட்டது. புனரமைப்புப் பணியில் நாமக்கல் பகுதியில் உள்ள கருங்கற்களை சில குவாரிகளில் தேர்வு செய்து வெட்டி எடுப்பது முதல் பகுதியாகவும், அதை அங்கிருந்து கோயிலுக்கு எடுத்து வருவதை மற்றொரு பகுதியாகவும், கட்டுமானப் பணியை மூன்றாவது பகுதியாகவும் மேற்கொள்ள நடவடிக்கை எடுக்கப்பட்டுள்ளது. தற்போது சீரமைப்பு பணிகள் முதல் கட்டப் பணி முடிந்து, இரண்டாம் பணியில் துவக்க நிலையில் உள்ளது. <ref>வீரவசந்தராயர் மண்டபம் சீரமைப்பு<ref>

மேற்கோள்கள்
-----------

1. ↑  Fire in Madurai’s Meenakshi temple sparks demand for shops to be evicted from complex
2. ↑  Meenakshi temple mandapam worst hit by fire
3. ↑  "தீ விபத்தில் சேதமடைந்த வீரவசந்தராயர் மண்டபம் பழமை மாறாமல் புதுப்பிக்க முடியுமா?". 2021-07-21 அன்று மூலம் பரணிடப்பட்டது. 2021-07-21 அன்று பார்க்கப்பட்டது.
4. ↑  மதுரை மீனாட்சி அம்மன் கோயில் வீர வசந்தராயர் மண்டபம் புதுப்பிப்பு எப்போது? - கும்பாபிஷேகம் தள்ளிப்போக வாய்ப்பு
5. ↑  எப்போது? மீனாட்சி அம்மன் கோயில் கும்பாபிேஷகம் ... பக்தர்கள் எதிர்பார்ப்பு
தாபோர் மலையில் உருவமாற்ற தேவாலயம்
இயேசு கிறித்து மலையில் உருவமாற்றம் பெறுதல் பற்றி புதிய ஏற்பாடு குறிப்பிடும் தெரியாத இடம் ஒன்று உள்ளது. மத்தேயு நற்செய்தி பின்வருமாறு குறிப்பிடுகிறது.

> 
> "ஆறு நாள்களுக்குப் பின்பு இயேசு பேதுருவையும் யாக்கோபையும் அவர் சகோதரரான யோவானையும் ஓர் **உயர்ந்த மலை**க்குத் தனிமையாகக் கூட்டிக்கொண்டு போனார்.
> அங்கே அவர்கள்முன் அவர் தோற்றம் மாறினார். அவரது முகம் கதிரவனைப் போல் ஒளிர்ந்தது. அவருடைய ஆடைகள் ஒளிபோன்று வெண்மையாயின.
> இதோ! மோசேயும் எலியாவும் அவர்களுக்கு முன் தோன்றி இயேசுவோடு உரையாடிக்கொண்டிருந்தனர்.
> பேதுரு இயேசுவைப் பார்த்து,' ஆண்டவரே, நாம் இங்கேயே இருப்பது நல்லது. உமக்கு ஒன்றும் மோசேக்கு ஒன்றும் எலியாவுக்கு ஒன்றுமாக மூன்று கூடாரங்களை அமைக்கட்டுமா? இது உமக்கு விருப்பமா?' என்றார்.
> அவர் தொடர்ந்து பேசிக்கொண்டிருந்தபோது ஒளிமயமான மேகம் ஒன்று அவர்கள்மேல் நிழலிட்டது. அந்த மேகத்தினின்று,' என் அன்பார்ந்த மைந்தர் இவரே, இவர்பொருட்டு நான் பூரிப்படைகிறேன். இவருக்குச் செவிசாயுங்கள்' என்று ஒரு குரல் ஒலித்தது.
> அதைக் கேட்டதும் சீடர்கள் மிகவும் அஞ்சி முகங்குப்புற விழுந்தார்கள்.
> இயேசு அவர்களிடம் வந்து அவர்களைத் தொட்டு,' எழுந்திருங்கள், அஞ்சாதீர்கள்' என்றார்.
> அவர்கள் நிமிர்ந்து பார்த்தபோது இயேசு ஒருவரைத்தவிர வேறு எவரையும் காணவில்லை.
> அவர்கள் **மலை**யிலிருந்து இறங்கிவந்தபோது இயேசு, 'மானிட மகன் இறந்து உயிருடன் எழுப்பப்படும்வரை இக்காட்சியைப்பற்றி எவருக்கும் சொல்லக்கூடாது' என அவர்களுக்குக் கட்டளையிட்டார்." (மத்தேயு 17:1–9)
> 
> 
>

அடையாளம்
--------

சில இடங்கள் உருமாற்ற மலையாக இருக்கலாம் என நம்பப்படுகிறது:

### தாபோர் மலை

தாபோர் மலை (575 மீட்டர் அல்லது 1,886 அடி உயரம்) பாரம்பரிய இடமகவுள்ளது. 3 ஆம் நூற்றாண்டில் தாபோர் உருமாற்ற மலையாக அடையாளம் காணப்பட்டது. இது புனித சிறில், ஜெரோம் ஆகியோரால் 4 ஆம் நூற்றாண்டில் குறிப்பிடப்பட்டது. உருவமாற்ற தேவாலயம் தாபோர் மலையின் உச்சியில் அமைந்துள்ளது. இது 5 ஆம் நூற்றாண்டு *மரியாவின் விண்ணேற்பு* விடயத்திலும் குறிப்பிடப்பட்டது.

உசாத்துணை
---------

1. ↑  Meistermann, Barnabas (1912), "Transfiguration", *The Catholic Encyclopedia*, **XV**, New York: Robert Appleton Company, 2007-08-15 அன்று பார்க்கப்பட்டது

| * பா
* உ
* தொ
இயேசுவோடு தொடர்புடைய புதிய ஏற்பாட்டு இடங்கள் |
| --- |
| கலிலேயா | 
* Ænon
* Bethsaida
* கானா
* கப்பர்நாகும்
* Chorazin
* Gennesaret
* உருமாற்ற மலை
* Nain
* நாசரேத்து
* கலிலேயக் கடல்

 |  |
| யூதேயா | 
* பெத்தானியா
* பெத்சதா
* பெத்லகேம்
* பெத்பகு
* கொல்கொதா
* எம்மாவு
* Gabbatha
* கெத்சமனி
* எரிக்கோ
* எருசலேம் கோவில்
* ஒலிவ மலை

 |
| பிற | 
* Al-Maghtas
* Bethabara
* செசாரியா கடற்கரையோரம்
* Caesarea Philippi
* எகிப்து
* Gerasa
* Road to Damascus
* Sychar
* Umm Qais

 |
| **கிறித்தவ வலைவாசல்** |
**பெர்ரோதைட்டானியம்** *(Ferrotitanium)* என்பது இரும்பு மற்றும் தைட்டானியம் தனிமங்கள் சேர்ந்து உருவாகும் பெர்ரோகலப்புலோகம் ஆகும். 10-20 மற்றும் 45-75% தைட்டானியமும் சில சமயங்களில் சிறிதளவு கார்பனும் இரும்புடன் சேர்க்கப்பட்டு பெர்ரோதைட்டானியம் கலப்புலோகம் தயாரிக்கப்படுகிறது. எஃகு தயாரித்தலில் இரும்பையும் எஃக்கையும் அலசும் முகவராக பெர்ரோதைட்டானியம் பயன்படுத்தப்படுகிறது. தைட்டானியம் கந்தகம், கார்பன், நைட்ரசன் ஆகியவற்றுடன் தீவிரமாக வினைபுரிந்து கரையாத சேர்மங்களை உருவாக்கி கசடிலிருந்து அவற்றை நீக்கப் பயன்படுகிறது. சில சமயங்களில் கந்தக நீக்கியாகவும், ஆக்சிசன் நீக்கியாகவும், நைட்ரசன் நீக்கியாகவும் பயன்படுத்தப்படுகிறது. எஃகு தயாரித்தலில் தைட்டானியத்தைச் சேர்க்கும் போது நுண்மணி அமைப்பிலான உலோகம் கிடைக்கிறது. நுண்துளை அமைப்பிலான பெர்ரோதைட்டானியம் மற்றும் தைட்டானிய எச்சங்கள் ஆகியவற்றை இரும்புடன் சேர்த்து தூண்டு மின்னுலையில் உருக்கி பெர்ரோதைட்டானியம் பெருமளவில் தயாரிக்கப்படுகிறது. பெர்ரோதைட்டானியம் தூளை வானவெடிக்கலை பகுதிப்பொருட்களிலும் பயன்படுத்துகிறார்கள்.

மேற்கோள்கள்
-----------

1. ↑  Rudolf Fichte (2005), "Ferroalloys", *Ullmann's Encyclopedia of Industrial Chemistry*, Weinheim: Wiley-VCH, doi:10.1002/14356007.a10\_305
**சிங்காய் ஏரி** ( *Qinghai Lake* (சீனம்: 青海湖)), ( மங்கோலியன் : Хөх нуур), (திபெத்தில்: མཚོ་ སྔོན་ པོ ་.) என்பது உலகின் இரண்டாவது மற்றும் மக்கள் சீனக் குடியரசின் மிகப்பெரிய உப்பு ஏரியாகும்.. இது கிங்காய் மாகாணத்தில் அமைந்துள்ளது. சிங்காய் ஏரி உப்பு நீரேரி மற்றும் கார ஏரி என்று வகைபடுத்தப்பட்டுள்ளது. சிங்காய் ஏரி 4.317 சதுர கி.மீ. மேற்பரப்பு கொண்டுள்ளது. இதன் ஆழம் சராசரியாக 21மீட்டர். 2008ம் ஆண்டில் அளவிடப்பட்டதின்படி இதன் அதிகபட்ச ஆழம் 25.5 மீட்டர் ஆகும். இதன் தற்போதைய சீன பெயரான "சிங்காய்" மற்றும் பழைய மங்கோலியன் பெயரான கோகோனார் ஆகியவற்றின் பொருள் "நீல ஏரி" அல்லது "நீலக் கடல்" என்பது ஆகும். சிங்காய் ஏரி மாகாணத் தலைநகரில் இருந்து சுமார் 100 கிலோமீட்டர் (62 மைல்) மேற்கில் அமைந்துள்ளது. இந்த உப்பு நீரேரி கடல் மட்டத்தில் இருந்து 3,205 மீ (10,515 அடி) உயரத்தில் உள்ளது. இருபத்து மூன்று ஆறுகள் மற்றும் நீரோடைகள் இந்த ஏரியின் நீராதாரமாக விளங்குகின்றன. இதில் ஐந்து நிரந்தர நீரோடைகள் ஏரிக்கு 80% நீரை வழங்குகின்றன.

இந்த ஏரி 20 ஆம் நூற்றாண்டில் அளவில் குறைந்து அளவில் ஏற்ற இறக்கமாக காணப்படுகிறது. இனால் இதன் உப்புத்தன்மை 2004 முதல் அதிகரித்துள்ளது, இருந்தபோதிலும் இதில் சமையலுக்கு உகந்த மீனான நிர்வாண கெண்டை (Gymnocypris przewalskii, huángyú (湟鱼)) என்றமீன் மிகுதியாகக் கணப்படுகிறது.

மேற்கோள்கள்
-----------

1. 1 2  "Area of Qinghai Lake Has Increased Continuously". 2008-08-28 அன்று மூலம் பரணிடப்பட்டது. 2016-01-03 அன்று பார்க்கப்பட்டது.
2. ↑  "Water level variation of Lake Qinghai from satellite and in situ measurements under climate change" (PDF). *Journal of Applied Remote Seeing* (Utsa.edu).. பார்த்த நாள்: 2015-05-17.
3. ↑  Buffetrille 1994, p. 2; Gruschke 2001, pp. 90 ff.
4. ↑  Rhode, David; Ma Haizhou; David B. Madsen; P. Jeffrey Brantingham; Steven L. Forman; John W. Olsen (2009). "Paleoenvironmental and archaeological investigations at Qinghai Lake, western China: Geomorphic and chronometric evidence of lake level history". *Quaternary International* **218**: 3. doi:10.1016/j.quaint.2009.03.004.. பார்த்த நாள்: 2010-03-18.
5. ↑  Su Shuyang: *China ein Lesebuch zur Geschichte, Kultur und Zivilisation*. Wissenmedia Verlag, 2008, p. 19. ISBN 3-577-14380-0
**சிரியசு** என்பது இரவு வானில் தெரியும் விண்மீன்களில் மிகவும் பொலிவு மிக்கது. தோற்ற ஒளியளவு −1.46 கொண்ட இவ்விண்மீன், கானிசு மேஜர் என்ற விண்மீன் தொகுதியின் பொலிவுமிக்க விண்மீனாகும் ({\displaystyle \alpha } Canis Major). ஓரியன் விண்மீன் தொகுதிக்கு அருகில் காணப்படும் இது, இரும விண்மீன் அமைப்பின் ஓர் அங்கமாகும். சிரியசு A என்றும் அழைக்கப்படும் இவ்விண்மீனுடன் சேர்ந்து காணப்படும் மற்றொரு விண்மீனான சிரியசு B, ஒரு வெண்குறுளை மீனாகும். சிரியசு Bன் அளவு புவியைக் காட்டிலும் சிறியதாக இருப்பதால், திறன் வாய்ந்த தொலைநோக்கிகளின் உதவியுடன் மட்டுமே இதைக் காண இயலும். 

புவியுடன் ஒப்பிடும் போது சிரியசு B

மேற்கோள்கள்
-----------

1. ↑  "Sirius". *britannica.com*. 20 சனவரி 2022 அன்று பார்க்கப்பட்டது.
2. ↑  "Sirius: Brightest Star in Earth's Night Sky". *space.com*. 20 Jan 2022 அன்று பார்க்கப்பட்டது.
3. ↑  "Orion's Belt points to Sirius on September mornings". *earthsky.org*. 20 சனவரி 2022 அன்று பார்க்கப்பட்டது.
4. ↑  "The Dog Star, Sirius A, and its tiny companion". *esahubble*. 20 Jan 2022 அன்று பார்க்கப்பட்டது.
5. ↑  "How to see Sirius B". *earthsky*. 20 Jan 2022 அன்று பார்க்கப்பட்டது.
தற்கால மெய்யியலானது மேற்குலக மெய்யியலின் வரலாற்றில் தற்போதைய காலம் ஆகும். இது 19ம் நூற்றாண்டின் இறுதியில், ஒழுக்கத்தின் தொழில்முறை மற்றும், பகுப்பாய்வு மற்றும் கண்ட மெய்யியலின் எழுச்சியுடன் ஆரம்பிக்கப்பட்டது.

"தற்கால மெய்யியல்" என்ற சொற்றொடர் மெய்யியலில் உள்ள தொழில்நுட்ப சொற்களின் ஒரு பகுதியாகும். இது மேற்குலக மெய்யியலின் வரலாற்றில் ஒரு குறிப்பிட்ட காலத்தைக் குறிப்பிடுகிறது. எனினும், இந்த சொற்றொடர் நவீன மெய்யியல் (இது மேற்குலக மெய்யியலில் முன்பகுதி காலத்தைக் குறிக்கிறது), பின்நவீன மெய்யியல் (இது கண்ட மெய்யியலாளர்களால் நவீன மெய்யியலின் மீதான விமர்சனங்களைக் குறிக்கிறது) மற்றும் எந்த சமீபத்திய மெய்யியல் வேலை குறித்தும் தொழில்நுட்பம் இல்லாமல் பயன்படுத்தப்படும் சொற்றொடர் ஆகியவற்றுடன் அடிக்கடி குழப்பிக்கொள்ளப்படுகிறது.

மேலும் படிக்க
-------------

**The professionalization of philosophy**

* Campbell, James, *A Thoughtful Profession: The Early Years of the American Philosophical Association*. Open Court Publishing (2006)

வெளி இணைப்புகள்
---------------

|  |  |
| --- | --- |
| Search Wikisource | விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**On Denoting** |

* 

* பொதுவகத்தில் Contemporary philosophy தொடர்பாக ஊடகக் கோப்புகள் உள்ளன.
* The Philosophical Gourmet Report's description of "Analytic" and "Continental" philosophy பரணிடப்பட்டது 2006-11-15 at the வந்தவழி இயந்திரம்
தற்பாலினர் வெறுப்பு
**தற்பாலினர் வெறுப்பு** (Homophobia) என்பது தற்பாலினர், மற்றும் பாலின சிறுபான்மையினருக்கு எதிரான மனப்பாங்கும் உணர்வு நிலையும் ஆகும். இவர்கள் மீதான தவறனா முன்மதிப்புகள், பயம், என்பதில் இருந்து கடுமையான வெறுப்பு, வன்முறை என்று பல நிலைகளில் தற்பாலினர் வெறுப்பு வெளிப்படுகிறது. இந்த வெறுப்பு சில நாடுகளில் சட்டங்களாகவும் உள்ளது.

அடிமைத்தனம், இனவாதம், பெண்ணடிமைத்தனம் போன்று தற்பால்சேர்க்கையாளர் வெறுப்பும் ஒரு அறிவற்ற மனித நேயமற்ற நிலைப்பாடாக பலரால் கொள்ளப்படுகிறது.

  

இயற்கையிலும் மனிதரிடையேயும் தற்பால்சேர்க்கை இயல்பாக அமைகிறது. ஆனால் வரலாற்று, சமூக, சமய, அரசியல் சூழ்நிலைகள் தற்பால்சேர்க்கையை முழுமையாக ஏற்கும் சூழலை இன்னும் ஏற்படுத்தவில்லை. ஆகையால் தற்பால்சேர்க்கை வெறுப்பு பல சமூகங்களில் அதிகம் உள்ளது. குறிப்பாகத் தமிழ்ச் சமூகத்திலும் இது அதிகம் காணப்படுகிறது. {ஆதாரம் தேவை}

மேற்கோள்கள்
-----------

1. ↑  In a 1998 address, Coretta Scott King asserted that, "Homophobia is like racism and anti-Semitism and other forms of bigotry in that it seeks to dehumanize a large group of people, to deny their humanity, their dignity and personhood." Chicago Defender, April 1, 1998, front page
**புடவை நோன்பு** என்பது நாட்டார் வழிபாடுகளில் ஒன்றாகும். இதனை புடவை படைத்தல், புடவை வேட்டி படைத்தல், புடவை வழிபாடு என அழைக்கின்றனர்.

புடவை வழிபாடு
-------------

இருவேட்டிகள் ஆணுக்காகவும், புடவை பெண்ணுக்காகவும் என தம்பதிகளுக்கு படைத்தல்
தை மாதம்‌ முதல்நாள்‌ தங்களது முன்னோர்களை நினைவுகூற இந்த வழிபாடு நடத்தப்படுகிறது. முன்னோர்கள் பயன்படுத்திய வேட்டி சேலை அல்லது இவைகளில் ஒன்றை வருடத்திற்கு ஒரு முறை எடுத்து வழிபடுகின்றனர். இதற்காக முதல்நாளே நன்னீர் நிலைகளில் சுத்தம் செய்து வைக்கின்றனர். 

இந்த துணிகளை முறுக்கி பலகைகட்டையின் மீது வைத்து அலங்காரம் செய்கின்றனர். தலைவாழை இட்டு அதில் முன்னோர்களுக்கு பிடித்த உணவுகளை வைத்து படைக்கின்றனர். சர்க்கரை பொங்கல், வெண்பொங்கலில் குழி அமைத்து கோழிக்கழி குழம்பு ஊற்றி படையல் இடுகின்றனர். 

தேங்காய் உடைத்து, தூப ஆராதனைகள் காட்டிய பிறகு சூடம் வைத்து ஆராதனை செய்கின்றனர். சூடம் அனைந்த பிறகு இலையிலிருக்கும் உணவுகளை காக்கைக்கு வைக்கின்றனர். முன்னோர்களே காக்கைகளாக வந்து உண்பதாக நம்புகின்றனர். காக்கை சாதம் எடுத்த பிறகே உண்கின்றனர். 

கரூர் மாவட்டத்தில் புடவை படைத்தலின் போது பெட்டை கோழிகளை சமைத்து படைக்கும் வழக்கமுள்ளது.

சிலர் முன்னோர்கள் பயன்படுத்திய ஆடைகளுக்கு பதிலாக புதிதாக வாங்கி படைப்பதும் வழக்கமாக கொண்டுள்ளனர். அவ்வாறு புதிதாக ஆடை வாங்கி படைத்தால் அதனை மாலை நேரத்தில் சூடம் காட்டி வழிபட்ட பிறகு கட்டிக் கொள்கின்றனர்.

ஆதாரங்கள்
---------

1. ↑  பட்டிப்பொங்கல்‌ 
- முனைவர்‌ இராசப்பா பெரியசாமி, எம்‌.ஏ.எம்‌ஃபில்‌.பிஹச்டி, அரசு கலைக்கல்லூரி. நூல்- நாட்டுப்புற வழிபாட்டு மரபுகளும்‌ நம்பிக்கைகளும் - இரா. சந்திரசேகரன் பக்கம்-59
**தொடக்க மற்றும் நடுநிலைப் பள்ளிகளுக்கான கணித ஒலிம்பியாட்ஸ்** என்பது உலக அளவில் லாப நோக்கம் இல்லாமல் நடத்தும் ஒரு கணித போட்டி ஆகும். இப்போட்டி தொடக்க மற்றும் நடுநிலைப் பள்ளி வகுப்புகளில் பயிலும் மாணவர்களுக்கானது. நவம்பர் முதல் மார்ச் மாதம் வரை ஒவ்வொரு ஆண்டும் தேர்வு நடத்தப்படும், இத்தேர்வு முடிவுகள் போட்டியாளர் சார்ந்த பள்ளிக்கே அனுப்பப்படும். இதில் பள்ளி மாணவர்கள், தனியார்துறை பள்ளிகள் மற்றும் நிறுவணங்களில் பாயில்வோர்கள் பங்குபெறலாம். இப்போட்டியில் ஏறத்தாழ இருபத்து நான்கு நாடுகளிலிருந்து பங்குபெற்றுள்ளனர். இப்போட்டி இரு பிரிவுகள் கொண்டது அவை தொடக்கப் பள்ளிகள் மற்றும் நடுநிலைப் பள்ளிகளுக்கான பிரிவுகள். தொடக்கப் பள்ளி நிலையில் நான்கு முதல் ஆறாம் வகுப்புகளும், நடுநிலைப் பள்ளிகளுக்கான பிரிவில் ஏழு மற்றும் எட்டாம் வகுப்பு பிரிவுகளாக அமைக்கப்பட்டுள்ளது, இருந்த போதிலும் தொடக்கப் பள்ளி மாணவர்கள் நடுநிலைப்பள்ளி மாணவர்களுக்கு நடக்கும் போட்டிகளிலும் கலந்து கொள்ளலாம். இலட்சக் கணக்கான மாணவர்கள் ஒவ்வொரு ஆண்டும் இப்போட்டியில் கலந்துகொள்கின்றனர்.  .

கணித ஒலிம்பியாட்ஸ் ஆசிரியர்களுக்கு இணைய வழி பயிற்சி வழங்க திட்டமிடப்பட்டுள்ளது .

வரலாறு
------

கணித ஒலிம்பியாட்ஸ் என்ற அமைப்பை திரு .ஜார்ஜ் லேஞ்ச்நேர் துவக்கினர், இவர் கணித கல்வி சமுகத்தில் பல ஆண்டுகளாக சேவைபுரிந்துள்ளார். லேஞ்ச்நேர் எழுதிய தொடக்க நிலை கணித தீர்வுகள் கொண்ட பல புத்தகங்கள் எழுதியுள்ளார், ஒலிம்பியாட்ஸ் போட்டிக்காக லேஞ்ச்நேர் படைப்புகளிலிருந்து வழங்கபட்டுள்ளது. ஜார்ஜ் லேஞ்ச்நேர் இறந்த இரங்கல் செய்தி சண்டே நியூ யார்க் டைம்ஸ் நாளிதழில் 2016 மே. 14 அன்று பிரசுரிக்கப்பட்டது.

தற்பொழுது ஒலிம்பியாட்ஸ் நிறுவனத்தின் இயக்குநர் ரிச்சர்ட் கலமான். இவர் அமெரிக்க மாகாணத்தின் கணித துறையில் பல ஆண்டுகளாக பணியாற்றி உள்ளார்.

மேற்கோள்கள்
-----------

1. ↑  "The contests" பரணிடப்பட்டது 2017-09-28 at the வந்தவழி இயந்திரம், Maths Olympiads
2. ↑  Fox, Margalit (May 14, 2006), "George Lenchner, 88, Dies After Life by the Numbers", *த நியூயார்க் டைம்ஸ்*

வெளி இணைப்புகள்
---------------

* MOEMS Homepage
* Forums for MOEMS students and teachers